
Naslov: Ravnatelj odstopil zaradi zakulisnih iger
Napoved za voditelja:

Robert Rožman, ravnatelj Srednje poklicne in strokovne šole Krško, je v torek, leto pred iztekom mandata odstopil, potem pa sklical še novinarsko konferenco, na kateri je osvetlil in razgalil nenavadna dogajanja in zakulisne igre v šolskem centru Krško-Sevnica, kjer je bil ravnatelj vse od leta 2005. Te je označil z izrazom »štala«, zanje pa je po njegovem glavni krivec direktor Šolskega centra Krško-Sevnica Ernest Simončič, ki je po njegovem nesposoben in mu celo očita negospodarno ravnanje z denarjem Šolskega centra, za katerega je Rožman vseskozi zbiral donatorska sredstva.
T- Iz Krškega GORAN ROVAN /
X- Snemalec in montažer Tomi Naglič /
Robert Rožman je pri svojem petletnem vodenju šole pridobil za 500 tisoč evrov donatorskih sredstev, šolo posodobil z učnimi in drugimi pripomočki, izboljšal pa se je tudi učni uspeh dijakov. Kljub uspešnemu delu se je leto pred iztekom mandata odločil za odstop. In kaj očita direktorju Šolskega centra Ernestu Simončiču?

T- ROBERT ROŽMAN /
X- dosedanji ravnatelj Srednje in strokovne šole Krško /
»To so nepravilnosti pri dokumentaciji, potem šikaniranja, potem podtikanja razna in pa seveda odnosi niso dobri in zaradi tega pač odstopam, ker je direktor dejal, da če bo on direktor, da bo mene odstavil. Jest sem se odloču, da njemu ne bo treba tega storit, ampak bom kar sam odstopu.«

Rožman zatrjuje, da je učiteljski zbor v redu, direktorja pa krivi za negospodarno vodenje centra in še vrsto drugih nepravilnosti, ki so se dogajale. Ta seveda krivdo zavrača.
T- ERNEST SIMONČIČ /
X- direktor Šolskega centra Krško-Sevnica /
»Lahko povem samo to, da je večinoma stvari ali preveč napihnjenih, nekatere polresnice, nekatere stvari sploh ne držijo. Tudi razlogi za odstop lahko kolega ravnatelja verjetno niso ravno pravi, glede na to, da naj bi odstopil zaradi nezmožnosti sodelovanja z mano oz. z mojim slabim delom, kajti meni naslednji mesec v avgustu poteče mandat.«
Simončič se je ponovno javil na razpis za direktorja centra, ali bo ponovno imenovan, pa bo potrebno še počakati. Ker Rožman ni nepreklicno odstopil lahko svet zavoda njegovo prošnjo za razrešitev zavrne. So pa na krškem šolskem centru že imeli več inšpektorskih nadzorov, ki niso odkrili večjih nepravilnosti.
